बडियाल खुर्द में बिना अतिक्रमण हटाए ही गौरव पथ का निर्माण
बांदीकुई ग्रामीण| ग्रामपंचायत बडियाल खुर्द में बिना अतिक्रमण हटाए गौरव पथ का निर्माण करने से ग्रामीणों में रोष व्याप्त है। इसे लेकर ग्राम पंचायत सरपंच सहित ग्रामीणों ने कलेक्टर को ज्ञापन भेजा है।
सरपंच सुनीता शर्मा,देवीसहाय मीना, रामकरण यादव,मानसिंह राजपूत,सियाराम शर्मा सहित अन्य ने कलेक्टर को भेजे ज्ञापन में बताया कि बडियाल खुर्द में गौरव पथ का निर्माण करवाया जा रहा है, वहां अतिक्रमण हो रहा है, जिससे गौरव पथ का मार्ग सकरा हो गया है। अतिक्रमण हटाने के लिए ग्राम सभाओं में प्रस्ताव लिया था कि ग्राम पंचायत के मुख्य मार्गों की चौड़ाई 12 फुट हो अतिक्रमण हटवाकर गौरव पथ का निर्माण करवाया जाए। इस प्रस्ताव को गौरव पथ का निर्माण करने वाली संस्था पीडब्लूडी को भेजा जा चुका है। पीडब्लूडी द्वारा बिना अतिक्रमण हटाए गौरव पथ का निर्माण किया जा रहा है।
hin_Deva hin_Deva hin_Deva